פאול מינץ

פאול מינץ (בלטבית: PAULS MINCS  30 ביוני 1868–1941) היה אחד המשפטנים הבולטים של לטביה בתקופת שבין שתי מלחמות העולם (1918–1940) – תאורטיקן חשוב של דיני העונשין והפרוצדורה הפלילית, מרצה, עורך דין מושבע ודמות ציבורית פעילה גם במישור היהודי. בזכות פועלו המדעי והמקצועי זכה בעיטורים רבים. מינץ היה מעורב בחיים הציבוריים והפוליטיים, ערך מחקרים מדעיים משמעותיים, חינך דורות של משפטנים, והוכר כמומחה בעל שם הן בלטביה והן בזירה הבין-לאומית. בפעילותו האקדמית תרם תרומה מכרעת להתפתחות החשיבה המשפטית ברפובליקת לטביה בתקופה שבין המלחמות, והשפעתו ארוכת טווח.

 תולדות החיים 
פאול מינץ נולד ב-30 ביוני 1868, למשפחה בת חמישה אחים לאיש העסקים מדאוגבפילס, איילאס מינץ, בשם שמואלס פייבלס מינץ. בשנת 1881 נשלח ללמוד בגימנסיה העירונית של ריגה, שם סיים את לימודיו בשנת 1885, קיבל תואר במשפטים מאוניברסיטת סנט פטרסבורג ב-1892 ותואר נוסף במשפט פלילי מאוניברסיטת טרטו באסטוניה, בה גם לימד. בשנת 1917 היה פרופסור באוניברסיטת מוסקבה, ובשנת 1918 באוניברסיטת טרבטש. בשנת 1918 חזר לריגה ועבד כעורך דין והשתתף בהקמת הרפובליקה של לטביה כחבר במועצת העם, ולאחר הקמת הסנאט הלטבי ב-6 בדצמבר, הפך לחבר בה.

לאחר ייסוד אוניברסיטת לטביה בשנת 1919, פאולס מינץ הפך לפרופסור משנה לקרימינולוגיה ומשנת 1921 לפרופסור מלא. מ-1921 עד 1930 היה יו"ר ועדת ניסוח חוקי העונשין הלטביים. מ-1922 עד 1930, מינץ הרצה על משפט פלילי, זכויות מיעוטים ומשפט בינלאומי במכון הרדר בריגה. חיבוריו האקדמיים נחשבים לתרומה משמעותית למשפט הפלילי האירופי, ושמו צוין בכנסים בינלאומיים. מינץ עסק בשאלות של אחריות פלילית, הומניזציה של דיני עונשין ושילוב עקרונות שיקום במערכת הענישה. משנת 1934, מינץ היה נציג לטביה בארגונים בינלאומיים למשפט פלילי בברן ובבוקרשט, והשתתף בקונגרסים למשפט פלילי. באוניברסיטת לטביה נערכת מאז שנת 2011 כל שנה תחרות על שמו במשפט פלילי

 קריירה פוליטית וציבורית 
מינץ היה פעיל גם במרחב היהודי. בשנת 1898 ייסד ועמד בראש סניף ריגה של "חברת מרבי השכלה" / מפיצי השכלה שדאגה להפצת ההשכלה הכללית והמדעית בקרב הציבור היהודי. בשנת 1915 עמד מינץ בראש הוועדה לסיוע ליהודים שגורשו ממחוז קורזמה. . במקביל, הוא עמד בראש המפלגה היהודית הלאומית-דמוקרטית הלטבית, היה ראש לשכת עורכי הדין היהודיים והיה חבר בסוכנות היהודית-פלסטין. נציגים יהודים — תחילה סוציאליסטים, ובהמשך גם ליברלים ושמרנים — הוזמנו להצטרף למועצה הלאומית של לטביה, שהכריזה על עצמאות המדינה ופעלה עד 1920. בהסכם עם המיעוטים הלאומיים מונה עורך הדין הבולט פול מינץ לתפקיד מבקר המדינה ביולי 1919. הוא המשיך לכהן למרות חילופי ממשלות, עד יוני 1921, כשממשלה חדשה הכריזה על עצמה כ"נטולת מיעוטים".

בשנת 1939 פרש מינץ לגמלאות. ביוני 1940, במהלך מלחמת העולם השנייה, סיפחה ברית המועצות את לטביה והגלתה לסיביר רבים מהאינטליגנציה והמקורבים לשלטון של במדינה. פאול מינץ נעצר וגורש לסיביר, שם מת במחנה ריכוז במחוז קרסנויארסק ב-28 בדצמבר 1941.Daugavpils novadnieki  Latgales Centrālā bibliotēka ב-1941 כבשו הנאצים את לטביה, וכחלק מהשמדת הקהילה היהודית נשלח אחיו הצעיר, המנתח המפורסם ולדימיר מינץ, למחנות ריכוז ומת בבוכנוואלד בגרמניה.

בתו אדית, שנישאה לאהרון (ארוסיה) כהן וילדה בריגה את בנה תנחום, עלתה עמם לארץ ב-1940. מאחר שאדית הייתה היחידה ששרדה ממשפחת מינץ בריגה, החליטה המשפחה להוסיף לשם המשפחה כהן את השם "מינץ" ומעתה נקראת המשפחה כהן-מינץ.

 פרסים 

 , דרגה שלישית (1926). מסדר שלושת הכוכבים הוא אות ההוקרה העליון של לטביה, הניתן על הישגים מיוחדים לטובת המדינה.
 מסדר שלושת הכוכבים, דרגה שנייה (1930)

 עבודות 

 דוקטרינת הסובסידיות. תזה לתואר שני במשפטים באוניברסיטת טרטו, 1892.(לטבית)
 Extraordinäre Strafjustiz: rechtsgeschichtliche Studien. ריגה: האקר, 1918. 161 עמ'. (גרמנית)
 עבודת הסבר של הסנאט, מאמר שפורסם ב: כתב העת של משרד המשפטים, מס' 1. 1920, עמ' 7-28. (לטבית)
 עוד על סעיף 259(1), מאמר שפורסם בכתב העת של משרד המשפטים, מס' 4/6. 1921, עמ' 108-112.(לטבית)
 קורס במשפט פלילי: חלק כללי. מהדורה שנייה, מתוקנת ומושלמת. ריגה: מהדורת המחבר, 1934. 329 עמ'.(לטבית)
 La nuova Legislazione Penale della Lettonia. רומא: stituto di studi legislatativi, 1936.[10] עמ'. (אִיטַלְקִית)
 משפט פלילי: חלק מיוחד 2, תיקון ואפשרויות נוספות. ריגה אוניברסיטת לטביה, 1939. 429 עמודים.(לטבית)
 קורס משפט פלילי. ריגה: סוכנות בתי המשפט, 2005. 2 כרכים.(לטבית)

 לקריאה נוספת 

 ז'בינקליס א. גורלם של עובדי המדינה הלטבים - יהודים במהלך מלחמת העולם השנייה. // מאמרי ועדת ההיסטוריונים הלטבית, כרך 2, ריגה, 2001.
 The Jews in Latvia, Association of Latvian and Estonian Jews in Israel, 1971
ספר שמאחד שלושה פרסומים הסוקרים את חייו ופועלו של פרופ' פאול מינץ, לצד באורים של ספרו על צדק פלילי חריג: Egons Rusanovs, Version about Professor Paul Mintz’s life and his extraordinary criminal justice ריגה, לטביה: Office of Sworn Advocates «Rusanovs & Partneri, 2021 (בלטבית).
פנקס הקהילות לאטביה ואסטוניה, הוצאת יד ושם, תשמ"ח 1988

 קישורים חיצוניים 

 פורטל בתי המשפט הלטביים. ספרות משפטית חינוכית והכשרה 
 א' מאצקביץ'. Паул Минц (רוסית)
 הרצאה על פאול מינץ (לטבית, 2017) https://www.youtube.com/watch?v=sGkoXAAz3hA
 הערות שוליים 

קטגוריה:יהודים לטבים
קטגוריה:נפטרים ב-1941
קטגוריה:ילידי 1868